Зразумела адно: у Беларусі вырасла пакаленне моладзі, якое не ўсведамляе свайго нармальнага штодзённага жыцця без малітвы і духоўнасці. Мяне як святара гэта не можа не радаваць. Тысячы маладых хлопцаў, тысячы дзяўчат у Беларусі любяць і хочуць хадзіць у касцёл. Малітва і сакраманты – гэта для іх, як ежа і пітво. Гэта частка іх саміх. І калі ў большасці сфераў грамадскага жыцця кожны грамадзянін можа заспакоіць свой духоўны голад, наведаўшы найбліжэйшы касцёл, то беларуская армія такой магчымасці католікам не дае. Калі я памыляюся, няхай мяне хто-небудзь паправіць.